Իշխան Զաքարյան

Իշխան Սերժիկի Զաքարյան (), ՀՀ Պետական և քաղաքական գործիչ, Հայաստանի Հանրապետության վերահսկիչ պալատի նախագահ (2007-2017)։

Կրթություն 
1979 թ. - ոսկե մեդալով ավարտել է Բյուրավանի միջնակարգ դպրոցը։ 
1984 թ. - գերազանցության դիպլոմով ավարտել է Երևանի պետական համալսարանի պատմության ֆակուլտետը։

Աշխատանքային գործունեությունը 
1984-1989 թթ. - աշխատել է «Գիտելիք» ընկերության Երևանի քաղաքային վարչությունում որպես դասախոսությունների կազմակերպիչ։ 
1989-1990 թթ. - ՀԼԿԵՄ Սպանդարյանի շրջկոմի քարտուղար։ 
1990-1993 թթ. - Հայաստանի երիտասարդական միության փոխնախագահ։ 
1993-1995 թթ. - ՀՀ կառավարությանն առընթեր ֆիզիկական կուլտուրայի, սպորտի և երիտասարդության հարցերի վարչության պետի երիտասարդական հարցերով տեղակալ։ 
1995 թ. հուլիսի 5-ին ընտրվել է ՀՀ Ազգային ժողովի առաջին գումարման պատգամավոր թիվ 44 ընտրատարածքից։ ԱԺ պաշտպանության, ազգային անվտանգության և ներքին գործերի մշտական հանձնաժողովի անդամ։ «Հանրապետություն» խմբակցության անդամ։ 
1997-2003 թթ. - Հայաստանի Հանրապետության մշակույթի, երիտասարդության հարցերի և սպորտի նախարարի տեղակալ։ 
2003-2007 թթ. - Հայաստանի Հանրապետության կառավարությանն առընթեր ֆիզիկական կուլտուրայի և սպորտի պետական կոմիտեի նախագահ։ 
2007 թ. մայիսի 12-ին ընտրվել է ՀՀ Ազգային ժողովի չորրորդ գումարման պատգամավոր «Բարգավաճ Հայաստան» կուսակցության համամասնական ընտրացուցակով։ 
2007 թ. հունիսի 6-ին ՀՀ վարչապետի որոշմամբ ազատվել է Հայաստանի Հանրապետության կառավարությանն առընթեր ‎ֆիզիկական կուլտուրայի և սպորտի պետական կոմիտեի նախագահի պաշտոնից։ 
2007 թ. հունիսի 7-ին ընտրվել է ՀՀ Ազգային ժողովի նախագահի տեղակալ։ 
2007 թ. նոյեմբերի 5-ին Ազգային ժողովի որոշմամբ նշանակվել է Հայաստանի Հանրապետության վերահսկիչ պալատի նախագահ։ 
2013 թ. նոյեմբերի 12-ին Ազգային ժողովի որոշմամբ վերանշանակվել է Հայաստանի Հանրապետության վերահսկիչ պալատի նախագահ։
2017 թվականին հրաժարական է տվել Վերահսկիչ պալատի նախագահի պաշտոնից։
2017 թվականի ապրիլի 2-ին պատգամավոր է ընտրվել «Ծառուկյան» դաշինքի ցուցակով։
2019 թվականից այլևս պատգամավոր չէ, դուրս է եկել քաղաքականությունից։

Հասարակական գործունեությունը 
1994 թվականից «Երկրապահ կամավորականների միություն» հասարակական կազմակերպության անդամ, ընտրվել է վարչության անդամ։
2000-2004 թթ. - Հայաստանի ազգային օլիմպիական կոմիտեի նախագահ։
2010 թ. ընտրվել է, իսկ 2015 թ. օգոստոսի 14-ին վերընտրվել է Համահայկական խաղերի համաշխարհային կոմիտեի նախագահ։

Պարգևներ 
«Հայրենիքին մատուցած ծառայությունների համար» 1-ին աստիճանի մեդալ (2011)։
«Հայրենիքին մատուցած ծառայությունների համար» 2-րդ աստիճանի մեդալ (2015)
Մովսես Խորենացու մեդալ։
 «Վաչագան Բարեպաշտ» մեդալ (ԼՂՀ)։ 
Ազգային օլիմպիական կոմիտեների ասոցիացիայի կողմից՝ Երախտիքի պարգև։
Հայաստանի ազգային օլիմպիական կոմիտեի Պատվո նշան։
Հայաստանի ազգային օլիմպիական կոմիտեի «Հրանտ Շահինյան» մեդալ։ 
Գնդապետ։

Անկուսակցական է։ 2006-2007 թթ. հանդիսացել է «Բարգավաճ Հայաստան» կուսակցության անդամ։ Ամուսնացած է, ունի երեք զավակ, երեք թոռնիկ։ Նախասիրությունը՝ դահուկային սպորտ։

Ծանոթագրություններ 

Հայ քաղաքական գործիչներ
Հայ մարզական գործիչներ
Հունվարի 29 ծնունդներ
Զովաշեն գյուղում ծնվածներ
ԲՀԿ անդամներ
«Հայրենիքին մատուցած ծառայությունների համար» 1-ին աստիճանի մեդալակիրներ
«Հայրենիքին մատուցած ծառայությունների համար» 2-րդ աստիճանի մեդալակիրներ
«Հայրենիքին մատուցած ծառայությունների համար» լրիվ մեդալակիրներ
ՀՀ վերահսկիչ պալատի նախագահներ
ՀՀ ԱԺ 1-ին գումարման պատգամավորներ
ՀՀ ԱԺ 4-րդ գումարման պատգամավորներ
ՀՀ ԱԺ 8-րդ գումարման պատգամավորներ
Մովսես Խորենացու մեդալակիրներ
Հայ պետական գործիչներ
Հայ պատմաբաններ